CELEX: 31989R3349
Language: el
Date: 1989-11-07 00:00:00
Title: Κανονισμός (ΕΟΚ) αριθ. 3349/89 της Επιτροπής της 7ης Νοεμβρίου 1989 για τη διόρθωση των κανονισμών (ΕΟΚ) αριθ. 2053/89 και (ΕΟΚ) αριθ. 2054/89 περί θεσπίσεως λεπτομερών κανόνων για την εφαρμογή του συστήματος ελάχιστης τιμής κατά την εισαγωγή ορισμένων μεταποιημένων κερασιών και σταφίδων

Avis juridique important

|

31989R3349

Κανονισμός (ΕΟΚ) αριθ. 3349/89 της Επιτροπής της 7ης Νοεμβρίου 1989 για τη διόρθωση των κανονισμών (ΕΟΚ) αριθ. 2053/89 και (ΕΟΚ) αριθ. 2054/89 περί θεσπίσεως λεπτομερών κανόνων για την εφαρμογή του συστήματος ελάχιστης τιμής κατά την εισαγωγή ορισμένων μεταποιημένων κερασιών και σταφίδων  

Επίσημη Εφημερίδα αριθ. L 323 της 08/11/1989 σ. 0018 - 0018 Φινλανδική ειδική έκδοση: Κεφάλαιο 3 τόμος 30 σ. 0188  Σουηδική ειδική έκδοση: Κεφάλαιο 3 τόμος 30 σ. 0188 

***** ΚΑΝΟΝΙΣΜΟΣ (ΕΟΚ) αριθ. 3349/89 ΤΗΣ ΕΠΙΤΡΟΠΗΣ  της 7ης Νοεμβρίου 1989  για τη διόρθωση των κανονισμών (ΕΟΚ) αριθ. 2053/89 και (ΕΟΚ) αριθ. 2054/89 περί θεσπίσεως λεπτομερών κανόνων για την εφαρμογή του συστήματος ελάχιστης τιμής κατά την εισαγωγή ορισμένων μεταποιημένων κερασιών και σταφίδων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 περί κοινής οργανώσεως αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε τελευταία από τον κανονισμό (ΕΟΚ) αριθ. 1125/89 (2), και ιδίως το άρθρο 9 παράγραφος 6,  τον κανονισμό (ΕΟΚ) αριθ. 1676/85 του Συμβουλίου της 11ης Ιουνίου 1985 σχετικά με την αξία της λογιστικής μονάδας και τις ισοτιμίες που πρέπει να εφαρμόζονται στα πλαίσια της κοινής γεωργικής πολιτικής (3), όπως τροποποιήθηκε τελευταία από τον κανονισμό (ΕΟΚ) αριθ. 1636/87 (4), και ιδίως το άρθρο 10 παράγραφος 2,  Εκτιμώντας:  ότι μια επαλήθευση αποκάλυψε ότι υπεισήλθε σφάλμα στο αγγλικό και ελληνικό κείμενο των κανονισμών (ΕΟΚ) αριθ. 2053/89 της Επιτροπής (5) και (ΕΟΚ) αριθ. 2054/89 της Επιτροπής (6) περί θεσπίσεως λεπτομερών κανόνων για την εφαρμογή του συστήματος ελάχιστης τιμής κατά την εισαγωγή ορισμένων μεταποιημένων κερασιών και σταφίδων, αντίστοιχα, και ότι πρέπει να διορθωθούν οι εν λόγω κανονισμοί·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Μεταποιημένων Προϊόντων με βάση τα Οπωροκηπευτικά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Στο αγγλικό κείμενο των κανονισμών (ΕΟΚ) αριθ. 2053/89 και (ΕΟΚ) αριθ. 2054/89, στο άρθρο 2, η παράγραφος 3 αντικαθίσταται από το ακόλουθο κείμενο:  «3. Where it is found that prices on resale, directly or via commercial intermediaries, are less than the minimum price for more than 15 % of a consignment imported, the weighted average of those prices shall be considered as the import price.»  2. Στο ελληνικό κείμενο των κανονισμών (ΕΟΚ) αριθ. 2053/89 και (ΕΟΚ) αριθ. 2054/89, στο άρθρο 2, η παράγραφος 3 αντικαθίσταται από το ακόλουθο κείμενο:  «3. Εφόσον διαπιστωθεί ότι οι τιμές μεταπώλησης, απευθείας ή μέσω εμπορικών μεσαζόντων, είναι μικρότερες από την ελάχιστη τιμή κατά περισσότερο από το 15 % εισαγόμενης παρτίδας, ως τιμής εισαγωγής θεωρείται ο σταθμισμένος μέσος όρος των εν λόγω τιμών.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Οι διορθώσεις που αναφέρονται στο άρθρο 1 εφαρμόζονται από τις 19 Ιουλίου 1989.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 7 Νοεμβρίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 49 της 27. 2. 1986, σ. 1.  (2) ΕΕ αριθ. L 118 της 29. 4. 1989, σ. 29.  (3) ΕΕ αριθ. L 164 της 24. 6. 1985, σ. 1.  (4) ΕΕ αριθ. L 153 της 13. 6. 1987, σ. 1.  (5) ΕΕ αριθ. L 195 της 11. 7. 1989, σ. 11.  (6) ΕΕ αριθ. L 195 της 11. 7. 1989, σ. 14.